paragraph_text: Prvotno svetište bilo je posvećeno Kraljici Svete krunice, a na zavjetnom oltaru Bezgrješnoga začeća molili su se španjolski kraljevi Filip II. i Filip III. sa svojom suprugom Margaritom Austrijskom, koji su bili i pokrovitelji svetišta. Kasnije su ga posjećivali i kraljevi Karlo III., Karlo IV., Amadeo I., Alfons XIII., kraljica Izabela II. i brojni španjolski i europski plemići i pripadnici kraljevskih obitelji. Među posjetiteljima svetišta bio je i španjolski diktator Francisco Franco 1968. godine.